ඒ අතර බේරුවල ප්‍රදේශයේ 33 දෙනෙකු සහ කළුතර 17 දෙනෙකු සිටිනවා.එසේම, කොරෝනා ආසාදිතයින් වාර්තා වීමත් සමඟ වසා දැමුණු බේරුවල ධීවර වරායේ ට්‍රෝලර් යාත්‍රාවල තිබූ මත්ස්‍ය අස්වැන්න නිදහස් කරගැනීමට ධීවරයින්ට අද අවස්ථාව ලබා දුන්නා.මේ අතර, ගාල්ල ධීවර වරාය ඇතුළු නගරය ආශ්‍රිත ධීවරයින් 538 දෙනෙකුගේ ලබාගත් ජෛව සාම්පලවලට අදාළ පී.සී.ආර්. පරීක්ෂණවල ප්‍රතිඵල ලැබී ඇති අතර, එහිදී කිසිවෙකුටත් වෛරසය ආසාදනය වී නොමැති බවයි එමඟින් තහවුරු වී ඇත්තේ.එසේම, පෑලියගොඩ මත්ස්‍ය වෙළඳපොල සමඟ සබඳතා පැවැත්වූ මඩකලපුව දිස්ත්‍රික්කයේ 36 දෙනෙකුට කොරෝනා වෛරසය ආසාදනය වී තිබෙනවා.ඔවුන්ගේ ආශ්‍රිතයින් 500 දෙනෙකු පමණ ස්වයං නිරෝධායනයට යොමුකර ඇති බවයි මඩකලපුව දිස්ත්‍රික් ලේකම්වරයා කියා සිටියේ.වේල්ල වීථිය පොලිසියේ භෝජනාගාර පාලකවරයාට කොරෝනා ආසාදනය වී ඇති බව තහවුරු වීමත් සමඟ එහි නිලධාරීන් 12 දෙනෙකු ස්වයං නිරෝධායනයට ලක් කර තිබෙනවා.මේ අතර, නව සෞඛ්‍ය සේවා අධ්‍යක්ෂ ජනරාල්වරයා ලෙස, කළුබෝවිල රෝහලේ අධ්‍යක්ෂවරයා ලෙස කටයුතු කළ විශේෂඥ වෛද්‍ය අසේල ගුණවර්ධන පත්කර තිබෙනවා.